Pyrgos

Pre starogrécku kolóniu v dnešnom Bulharsku s rovnakým menom pozri: Burgas Pyrgos, gr. Πύργος (veža) je mesto v Grécku v peloponézskom kraji Ilia, 19 km od Olympie. Žije tu 24 000 obyvateľov. Dejiny Na území dnešného mesta sa v staroveku nachádzali mestá Dyspontio a Letrina. Neosídlené ostalo územie až do 16. stor., kedy tu počas tureckej doby založil mesto Grék Jeorjos Tsernotas, ktorý tu postavil aj vežu, ktorá dala mestu meno. Počas krátkej benátskej doby tu žilo 5 000 obyvateľov. Oblasť Pyrgosu osídlili Gréci z rôznych končín Peloponézu, hlavne z Ilie, ale aj z Arkádie. Rodina Vilaetisovcov pochádzala až z Epiru a známy rod Avjerinovcov z ostrova Zakynthos. Jedna mestská štvrť bola obývaná aj Turkami. Pyrgos bol v tejto dobe dôležitým mestom gréckej kultúry a gréckeho obchodu. Počas gréckej vojny za nezávislosť pochádzali z mesta viacerí revolucionári, ako napr. Jeorjos Avjerinos a jeho syn Agamemnon Avjerinos. Samotnú revolúciu vyvolal Charalambos Vilaetis, keď vztýčil grécku vlajku. Počas vojny za nezávislosť z mesta odišlo turecké obyvateľstvo do Malej Ázie. Po oslobodení sa v meste usadilo aj obyvateľstvo z okolia a tiež hlavne z neďalekých Iónskych ostrovov. Miestna rodina Avjerinovcov patrila dlhú dobu medzi politickú elitu Grécka. Starosta mesta Petros Avjerinos založil filharmonickú školu. Koncom 19. stor. tu Sokratis Syllaidopulos postavil budovu divadla -Apollon. Obec Pyrgos Širšia obec (dimos) Pyrgos má 35 000 obyvateľov a zahŕňa oblasti: Pyrgos (časti Anthopyrgos, Kavasilakia, Syntriada, Tragano) Ajos Jeorjios Ajos Ilias (časti Ajos Ilias, Pyrgi, Stamateleika) Ajs Ioannis (časti Ajos Ioannis, Kyani Akti, Palatas, Tragano) Ambelonas (časti Ambelonas, Kuzuli, Rozeika) Eleonas (časti Eleonas, Vytineika) Granitseika (časti Granitseika, Kavuri) Katakolo (časti Katakolo, Ajs Andreas) Koliri (časti Koliri, Kolireikes Paragkes) Korakochori (časti Korakochori, Ajos Andreas, Kallithea, Buka) Lasteika (časti Lasteika, Itia) Levendochori Myrtia Paleovarvasena (časti Paleovarvasena, Ajos Jeorgios, Kambos) Salmoni (časti Salmoni, Alfios) Skafidia (časti Skafidia, Kalakeika, Moni Skafidias, Patronikoleika) Skurochori (časti Skurochori, Kato Kavuri) Varvasena (časti Varvasena, Kato Varvasena) Vytineika Známe osobnosti Andreas Avjerinos (1820 – 1895), politik Petros Avjerinos (19. stor.), politik, primátor Pyrgosu Nakis Avjerinos (1911 – 2001), politik Giorgos Karagounis (1977 – ), futbalista Kostas Kazakos (1935 – ), herec a politik Jorgos Pavlopulos (1924 – ), básnik Takis Sinopulos (1917 – 1981), básnik Stefanos Stefanopulos (1898 – 1982), politik a 165. Predseda vlády Grécka Tasos Bugas (1953 – ), známy spevák